
Németh Ákos, a bizottság elnöke:
Köszöntöm a jelenlévőket, megállapítom a határozatképességet a 7 jelenlévő bizottsági tag részvételével. Lenkai Nóra és Gayer Ervin jelezte távolmaradását. Dr. Károssy Csaba bizottsági tagtársunk a jövőben az Egészségügyi Bizottságban folytatja munkáját. Helyette új bizottsági tagunk Szuhai Viktor tanácsnok, akit szeretettel és tisztelettel köszöntök a bizottságban. A bizottságról készült jegyzőkönyv hitelesítésére felkérem Putz Gergő bizottsági tagot.  

A szavazásnál 7 fő bizottsági tag volt jelen.

A Bizottság 7 egyhangú igen szavazattal az alábbi határozatot hozta:

46/2026. (X. 28.) FKSZB számú határozat

NAPIRENDI JAVASLAT

I. NYILVÁNOS ÜLÉS

1./	Szombathely Megyei Jogú Város közigazgatási területén keletkező, nem közművel összegyűjtött háztartási szennyvíz begyűjtéséről és ártalommentes elhelyezéséről szóló közszolgáltatás ellátásával kapcsolatos döntés meghozatalára /Közgyűlés 5. napirendi pont/

Előadó:	Dr. Gyuráczné Dr. Speier Anikó, a Városüzemeltetési és Városfejlesztési Osztály vezetője
Előkészítő: 	Kalmár Ervin, a Környezetvédelmi Iroda vezetője


2./	Javaslat ingatlanokkal kapcsolatos döntések meghozatalára /Közgyűlés 3. napirendi pont/

Előadó:	Dr. Gyuráczné Dr. Speier Anikó, a Városüzemeltetési és Városfejlesztési Osztály vezetője
Előkészítő: 	Kaposiné Dr. Reményi Viola, a Vagyongazdálkodási és Városfejlesztési Iroda vezetője

3./	Tájékoztatás a zöldterületek fenntartásával kapcsolatban
	
Előadó:	Dr. Gyuráczné Dr. Speier Anikó, a Városüzemeltetési és Városfejlesztési Osztály vezetője
Előkészítő: 	Kalmár Ervin, a Környezetvédelmi Iroda vezetője
		

4./	Javaslat Szombathely város területén közművezeték építés zöldterületen történő elhelyezéséhez szükséges döntések meghozatalára

Előadó:	Dr. Gyuráczné Dr. Speier Anikó, a Városüzemeltetési és Városfejlesztési Osztály vezetője
Előkészítő: 	Bonti Tamás, a Kommunális Iroda vezetője

	Meghívottak:	Lukács Dániel, a 7. sz. választókörzet képviselője
Gálffy Áron, a 12. sz. választókörzet képviselője

5./	Javaslat Szombathely, MOHU MOL Hulladékgazdálkodási Zrt. textilhulladék-gyűjtési helyszíneivel és a szolgáltatási szerződéssel kapcsolatos döntés meghozatalára

Előadó:	Dr. Gyuráczné Dr. Speier Anikó, a Városüzemeltetési és Városfejlesztési Osztály vezetője
Előkészítő: 	Bonti Tamás, a Kommunális Iroda vezetője

6./	Javaslat a HORIZON URBAN RECAST projekttel kapcsolatos döntések meghozatalára

Előadó:	Dr. Gyuráczné Dr. Speier Anikó, a Városüzemeltetési és Városfejlesztési Osztály vezetője

II. ZÁRT ÜLÉS


7./	Javaslat hulladéklerakó bővítésével kapcsolatos döntés meghozatalára /Közgyűlés 9. napirendi pont/
Előadó:		Dr. Gyuráczné Dr. Speier Anikó, a Városüzemeltetési és Városfejlesztési Osztály vezetője
	Előkészítő:	Kalmár Ervin, a Környezetvédelmi Iroda vezetője
	Meghívottak:	Kovács Cecília, a SZOVA NZrt. vezérigazgatója


NYILVÁNOS ÜLÉS

1./	Szombathely Megyei Jogú Város közigazgatási területén keletkező, nem közművel összegyűjtött háztartási szennyvíz begyűjtéséről és ártalommentes elhelyezéséről szóló közszolgáltatás ellátásával kapcsolatos döntés meghozatalára /Közgyűlés 5. napirendi pont/

Németh Ákos, a bizottság elnöke:
	Itt arról van szó, hogy azoknál a háztartásoknál, ahol nincs lehetőség a szennyvízhálózat rákötésére, milyen módon lesz megoldva a szennyvíz begyűjtése. 

A Bizottság 7 egyhangú igen szavazattal a határozati javaslatot elfogadta, és az alábbi határozatot hozta:

47/2026. (X. 28.) FKSZB számú határozat

A Fenntarthatósági és Klímastratégiai Szakmai Bizottság a Szombathely város közigazgatási területén keletkező nem közművel összegyűjtött háztartási szennyvíz begyűjtéséről és ártalommentes elhelyezéséről szóló közszolgáltatás ellátásával kapcsolatos előterjesztést megtárgyalta, és a rendelet-tervezetet az előterjesztésben foglalt tartalommal   javasolja a Közgyűlésnek elfogadásra. 

	Felelős:	Németh Ákos, a Fenntarthatósági és Klímastratégiai Szakmai Bizottság elnöke
		(A végrehajtás előkészítéséért:
		Dr. Gyuráczné Dr. Speier Anikó, a Városüzemeltetési és Városfejlesztési Osztály vezetője
		Stéger Gábor, a Közgazdasági és Adó Osztály vezetője)

	Határidő: 2026. október 29.




48/2026. (X. 28.) FKSZB számú határozat

A Fenntarthatósági és Klímastratégiai Szakmai Bizottság a Szombathely város közigazgatási területén keletkező nem közművel összegyűjtött háztartási szennyvíz begyűjtéséről és ártalommentes elhelyezéséről szóló közszolgáltatás ellátásával kapcsolatos előterjesztést megtárgyalta, és a határozati javaslatot az előterjesztésben foglalt tartalommal   javasolja a Közgyűlésnek elfogadásra. 

	Felelős:	Németh Ákos, a Fenntarthatósági és Klímastratégiai Szakmai Bizottság elnöke
		(A végrehajtás előkészítéséért:
		Dr. Gyuráczné Dr. Speier Anikó, a Városüzemeltetési és Városfejlesztési Osztály vezetője
		Stéger Gábor, a Közgazdasági és Adó Osztály vezetője)

	Határidő: 2026. október 29.

	

2./	Javaslat ingatlanokkal kapcsolatos döntések meghozatalára /Közgyűlés 3. napirendi pont/

A Bizottság 7 egyhangú igen szavazattal a határozati javaslatot elfogadta, és az alábbi határozatot hozta:


49/2026. (X. 28.) FKSZB számú határozat

A Fenntarthatósági és Klímastratégiai Szakmai Bizottság a „Javaslat ingatlanokkal kapcsolatos döntések meghozatalára” című előterjesztést megtárgyalta és a I-III. határozati javaslatokat az előterjesztésben foglalt tartalommal javasolja a Közgyűlésnek elfogadásra. 

	Felelős:	Németh Ákos, a Fenntarthatósági és Klímastratégiai Szakmai Bizottság elnöke
		(A végrehajtás előkészítéséért:
		Dr. Gyuráczné Dr. Speier Anikó, a Városüzemeltetési és Városfejlesztési Osztály vezetője)
		
	Határidő: azonnal


3./	Tájékoztatás a zöldterületek fenntartásával kapcsolatban

Németh Ákos, a bizottság elnöke:
	A kiküldött anyagban elég részletesen le van írva, hogy nagyon komoly változások érintenek bennünket a mindennapjainkban. Nem arról van szó, hogy a klímaváltozás egy távoli dolog, amit majd generációkkal később kezelni kellene, távoli országokban, hanem ez már a mai valóság. Ez a nyár nem volt teljesen természetes, hiszen kiszáradt a Gyöngyös patak, nehéz döntéseket kellett meghozni. Például azt, hogy az ivóvizet lakossági fogyasztásra, vagy öntözésre használjuk.  Ez csak az egyik része. A legnagyobb probléma az, hogy brutálisan csökken a talajvíz szintje, emiatt gyakorlatilag nem lehet fákat ültetni. Illetve lehet ültetni, csak nagyon nagy sok energiát, időt kell beletenni, hogy azok a fák meg is maradjanak. Hiszen pár évvel ezelőtt két év fenntartási idő elég volt, vagyis 2 évig öntözzük a fát, megerősödik, eléri azt a réteget, ahol már van víz a talajban és ettől kezdve már önállóan is életképes. Ehhez képest most úgy néz ki, hogy az 5-6 éves fákat is folyamatosan öntöznünk kell, különben nem maradnak életben. Nyilván ennek komoly költségvonzatai vannak. Egyrészről a feladatunk az az, hogy olyan új fafajokat, fa fajtákat találjunk, melyek sokkal jobban bírják a megváltozott időjárási viszonyokat. Nyilván ezeket is gondozni, ápolni kell. Másrészről a már meglévő fákat kell gondozni, ápolni, megmenteni. Jelen pillanatban elképesztő mennyiségű fa pusztul el, komplett fafajok tűnnek el. A jövő nagy kérdése lesz, hogy hogyan tudjuk kezelni ezt a problémát. 


A Bizottság 7 egyhangú igen szavazattal a határozati javaslatot elfogadta, és az alábbi határozatot hozta:

50/2026. (X. 28.) FKSZB számú határozat

A Fenntarthatósági és Klímastratégiai Szakmai Bizottság a „Tájékoztatás a zöldterületek fenntartásával kapcsolatban” című előterjesztést megtárgyalta és a Szombathely Megyei Jogú Város Önkormányzatának Szervezeti és Működési Szabályzatáról szóló 16/2024. (X.10.) önkormányzati rendelet 69.§ 5. pontja alapján az abban foglaltakat tudomásul veszi.

Felelős:	Németh Ákos tanácsnok

Határidő:	folyamatos



4./	Javaslat Szombathely város területén közművezeték építés zöldterületen történő elhelyezéséhez szükséges döntések meghozatalára



A Bizottság 7 egyhangú igen szavazattal a határozati javaslatot elfogadta, és az alábbi határozatot hozta:

51/2026. (X. 28.) FKSZB számú határozat

A Fenntarthatósági és Klímastratégiai Szakmai Bizottság a „Javaslat Szombathely város területén közművezeték építések zöldterületen történő elhelyezéséhez szükséges döntések meghozatalára” című előterjesztést megtárgyalta, és Szombathely Megyei Jogú Város Önkormányzatának Szervezeti és Működési Szabályzatáról szóló 16/2024. (X.10.) önkormányzati rendelet 69. § 5. pontja alapján az alábbi döntést hozta:

1. A Bizottság egyetért azzal, hogy a Magyar Telekom Nyrt. beruházásában tervezett Szombathely, Bakó József utca  3785/337 és 3785/191 hrsz-ú ingatlanok távközlési ellátását biztosító földkábel az előterjesztés 1. számú melléklete szerinti nyomvonal figyelembevételével kiépítésre kerüljön azzal a feltétellel, hogy az érintett 2 db nagylevelű hársfa (Tilia platyphyllos) környezetében a kivitelezés a lombkorona földre vetített területén kívül valósulhat meg.
2. A Bizottság egyetért azzal, hogy az E.ON Észak-dunántúli Áramhálózati Zrt. beruházásában tervezett „Szombathely, Szent Gellért utca 51. szám villamos energia ellátása” tárgyú munka keretében 0,4 kV-os földkábel kiépítésre kerüljön az előterjesztés 2. számú melléklete szerint azzal a feltétellel, hogy a földkábel a Körmendi úton meglévő Illatos barátcserje (Vitex agnus-castus) alatt fúrással kerüljön kivitelezésre.
3. A Bizottság hozzájárul, hogy a SZEMES És Fia Kft. által készített „Szombathely, Horváth Boldizsár körút és Hadnagy utca csatornahálózat rekonstrukció” kiviteli terve az előterjesztés 3. számú mellékletében foglaltak szerint valósulhat meg.
Felelős:	Németh Ákos, a Fenntarthatósági és Klímastratégiai Szakmai Bizottság elnöke
		(a végrehajtás előkészítéséért:
Dr. Gyuráczné Dr. Speier Anikó, a Városüzemeltetési és Városfejlesztési Osztály vezetője)
Határidő:	azonnal





5./	Javaslat Szombathely, MOHU MOL Hulladékgazdálkodási Zrt. textilhulladék-gyűjtési helyszíneivel és a szolgáltatási szerződéssel kapcsolatos döntés meghozatalára

Németh Ákos, a bizottság elnöke:
		A textil begyűjtéssel kapcsolatban jelöltünk ki két helyszínt. A körforgásos gazdaságnak egyik legnehezebben megoldható feladata a textil feldolgozása. Úgy érzem kicsit bátortalanul lépünk fel az ügyben, hogy csak 2 helyszínt merünk kijelölni. Bízzunk benne, hogy nem lesznek negatív tapasztalatok, ezért kérem az irodát, hogy ezt a két helyszínt kiemelten kezelje.  

A Bizottság 7 egyhangú igen szavazattal a határozati javaslatot elfogadta, és az alábbi határozatot hozta:

52/2026. (X. 28.) FKSZB számú határozat

A Fenntarthatósági és Klímastratégiai Szakmai Bizottság a „Javaslat a MOHU MOL Hulladékgazdálkodási Zrt. textilhulladék-gyűjtési helyszíneivel és a szolgáltatási szerződéssel kapcsolatos döntés meghozatalára” című előterjesztést megtárgyalta, és a Szombathely Megyei Jogú Város Önkormányzatának Szervezeti és Működési Szabályzatáról szóló 16/2024. (X.10.) önkormányzati rendelet 69. § 5. pontja alapján az előterjesztésben foglaltakkal egyetért.
Felelős:	Németh Ákos, a Fenntarthatósági és Klímastratégiai Szakmai Bizottság elnöke
		(a végrehajtás előkészítéséért:
Dr. Gyuráczné Dr. Speier Anikó, a Városüzemeltetési és Városfejlesztési Osztály vezetője)
Határidő:	azonnal

6./	Javaslat a HORIZON URBAN RECAST projekttel kapcsolatos döntések meghozatalára

A Bizottság 7 egyhangú igen szavazattal a határozati javaslatot elfogadta, és az alábbi határozatot hozta:

53/2026. (X. 28.) FKSZB számú határozat

A Fenntarthatósági és Klímastratégiai Szakmai Bizottság az SZMSZ 69. § 5. pontja alapján javasolja a Közgyűlésnek, hogy utólagosan értsen egyet azzal, hogy az Önkormányzat a HORIZON URBAN RECAST pályázatot benyújtotta, egyúttal hatalmazza fel a polgármestert nyertes pályázat esetén a szükséges dokumentumok aláírására.

Felelős:	Németh Ákos, a Bizottság elnöke
            	(A végrehajtás előkészítéséért: 
      Dr. Gyuráczné Dr. Speier Anikó, a Városüzemeltetési és Városfejlesztési Osztály vezetője)

Határidő: azonnal

Németh Ákos, a bizottság elnöke:
	9 óra 13 perckor az ülést bezárom. 


Szombathely, 2026. október 28.



    	   Putz Gergő :)	(: Németh Ákos :)
     	   a bizottság tagja	a bizottság elnöke 
	     (Aláírva:                      )	(Aláírva:                      )

Telefon: +36 94/520-211
KRID: 628508398
Web: www.szombathely.hu

